ՀԻՄՆԱՎՈՐՈՒՄ
[bookmark: _Hlk184306675]ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՌՈՂՋԱՊԱՀՈՒԹՅԱՆ ՆԱԽԱՐԱՐՈՒԹՅԱՆ «ԱՎԱՆ» ՀՈԳԵԿԱՆ ԱՌՈՂՋՈՒԹՅԱՆ ԿԵՆՏՐՈՆ» ԵՎ «ԶԱՐԻՇԱՏ (ԱՐԱՄ) ՄԱՐՏԻՆԻ ՄԿՐՏՉՅԱՆԻ ԱՆՎԱՆ ԱՐՄԱՎԻՐԻ ԲԺՇԿԱԿԱՆ ԿԵՆՏՐՈՆ» ԸՆԿԵՐՈՒԹՅՈՒՆՆԵՐԻ ԿԱՆՈՆԱԴՐԱԿԱՆ ԿԱՊԻՏԱԼՆ ԱՎԵԼԱՑՆԵԼՈՒ, «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ, ԱՌՈՂՋԱՊԱՀՈՒԹՅԱՆ ՆԱԽԱՐԱՐՈՒԹՅԱՆԸ ԵՎ ՔԱՂԱՔԱՇԻՆՈՒԹՅԱՆ ԿՈՄԻՏԵԻՆ ԹՈՒՅԼՏՎՈՒԹՅՈՒՆ ՏԱԼՈՒ, ԱՌՈՂՋԱՊԱՀՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

1. Ընթացիկ իրավիճակը և իրավական ակտի ընդունման անհրաժեշտությունը. 
[bookmark: _Hlk183100447]«Հայաստանի Հանրապետության առողջապահության նախարարության «Ավան» հոգեկան առողջության կենտրոն» և «Զարիշատ (Արամ) Մարտինի Մկրտչյանի անվան Արմավիրի բժշկական կենտրոն» փակ բաժնետիրական ընկերությունների կանոնադրական կապիտալն ավելացնելու, «Հայաստանի Հանրապետության 2026 թվականի պետական բյուջեի մասին» օրենքում վերաբաշխում, փոփոխություններ և լրացումներ, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու, Առողջապահության նախարարությանը և Քաղաքաշինության կոմիտեին թույլտվություն տալու, Առողջապահության նախարարությանը գումար հատկացնելու մասին» ՀՀ Կառավարության որոշման նախագիծը (այսուհետ` Նախագիծ) ընդունումը պայմանավորված է 2021 թվականի նոյեմբերի 18-ի «Հայաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին» թիվ 1902-Լ որոշման հավելվածի «Առողջապահության նախարարություն» բաժնի միջոցառումների 28-րդ կետի կատարման պահանջներից:
[bookmark: _Hlk239947537]Նախագծով նախատեսվում է կատարել 2,460,025.1 հազ. դրամի վերաբաշխում ՀՀ առողջապահության նախարարության 2026 թվականի պետական բյուջեում ըստ ներքոնշյալ ուղղությունների.
1) Նախագծով նախատեսվում է ՀՀ առողջապահության նախարարության առողջապահական կազմակերպություններին կանոնադրական կապիտալի ավելացմամբ հատկացնել 485,814.216 հազ. դրամ, մասնավորապես. 
· Նախատեսվում է ավելացնել «Զարիշատ (Արամ) Մարտինի Մկրտչյանի անվան Արմավիրի բժշկական կենտրոն» ՓԲԸ-ի կանոնադրական կապիտալը` 266.813.896.0 ՀՀ դրամի չափով` 266,813.9 հազար դրամ վերանորոգման համար (նախկինում վերանորոգման աշխատանքների համար արդեն իսկ հատկացվել է 97.4 մլն դրամ), բակային հատվածի, պարիսպապատման համար` 99,997.2 հազար դրամ և վերազինման համար 79,976,5 հազար դրամ: Ընկերության կողմից հայտատարվել է գնման գործընթաց, որի արդյունքում առկա են կնքված պայմանագրեր և ծավալաթերթ նախահաշիվ: Նախատեսվում է ավելացնել բաժնետոմսերի քանակը` 27388 հատով` 9742 ՀՀ դրամ անվանական արժեքով: 
· Նախատեսվում է ավելացնել «Ավան հոգեկան առողջության կենտրոն» ՓԲԸ-ի կանոնադրական կապիտալը` 219,000,320.0 ՀՀ դրամի չափով` 219,000.0 հազար դրամ վերանորոգման համար (նախկինում վերանորոգման աշխատանքների համար արդեն իսկ հատկացվել է 101.0 մլն դրամ), և վերազինման համար 68,000.0 հազար դրամ: Ընկերության կողմից հայտատարվել է գնման գործընթաց, որի արդյունքում առկա են կնքված պայմանագրեր և ծավալաթերթ նախահաշիվ: Նախատեսվում է ավելացնել բաժնետոմսերի քանակը` 54208 հատով` 4040 ՀՀ դրամ անվանական արժեքով: 
2) [bookmark: _GoBack]Նախագծով նախատեսվում է հատկացնել միջոցներ «Սիսիանի բժշկական կենտրոն» փակ բաժնետիրական ընկերության կառուցման աշխատանքների կատարման 2021 թվականի հուլիսի 27-ին «Արտ Պլաս» սահմանափակ պատասխանատվությամբ ընկերության հետ կնքված պետական գնման N ՀՀ ԱՆ ԲՄԱՇՁԲ-2021/3 պայմանագրի ֆինանսավորմանը և պայմանագրով նախատեսված աշխատանքների ծավալն ավելացնել պայմանագրի գնի մինչև 8 տոկոսի չափով` ենթակայանի և հավելյալ ծավալների իրականացման նպատակով: Մասնավորապես`  ՀՀ Սյունիքի մարզի Սիսիանի բժշկական կենտրոնի նոր մասնաշենքի կառուցման շինարարական աշխատանքների իրականացման ընթացքում անհրաժեշտություն է առաջացել կատարել նախագծանախահաշվային փոփոխություններ՝ առաջացած լրացուցիչ աշխատանքների և նախագծանախահաշվային փաստաթղթերում բացթողումների լրացման հետ պայմանավորված․ մասնավորապես՝
· Բժշկական կենտրոնի հաշվեկշռում գտնվող էլեկտրական ենթակայանն ունի 1 հատ 160ԿՎ հզորությամբ տրանսֆորմատոր և գտնվում է ոչ բարվոք վիճակում։ Վերջինս չի բավարարի նոր կառուցված մասնաշենքերում նախատեսված բժշկական սարքավորումների համար պահանջվող հզորություններին։ Մասնագիտական հաշվարկների համաձայն՝ անհրաժեշտ է տեղադրել 2 հատ 630ԿՎ հզորությամբ տրանսֆորմատոր, որից 1-ը՝ պահեստային, անհրաժեշտ է նաև արտաքին ուժային 72մ երկարությամբ մալուխ։ Համապատասխան փոփոխություններ են կատարվելու և նախատեսվելու է թվով 3 շանթարգելները, որոնց մոտարկված արժեքը կազմում է 74,500.0 հազ. դրամ: 
· Բժշկական կենտրոնի անխափան ջրամատակարարումն ապահովելու համար նախագծով նախատեսված չեն եղել ջրի ռեզերվային տարաները՝ համապատասխան պոմպերով և սարքավորումներով (5 տոննա)։ 
· Վիրահատարանների սրահների նախագծով նախատեսված և իրականացված առաստաղները ապամոնտաժվել են և փոխարինվել գիպսաստվարաթղթե սալերով։ 
· Տարածքի բարեկարգման աշխատանքներում կատարվել են փոփոխություններ. Լայնացվել և ավելացվել են ճանապարհները՝ փոխելով ասֆալտբետոնյա շերտերը։ 
· Ապամոնտաժվել են տարածքում առկա թվով 2 վթարային շենք/շինություն (ընդհանուր 528մ²)։ 
· Հեմոդիալիզի բաժանմունքի մուտքի հատվածում կառուցված աստիճանավանդակը ձևափոխվել է՝ կառուցելով թեքահարթակ։ Բացի վերը նշված աշխատանքներից առկա են նաև այլ բացթողումներ, որոնց մասին վերջնական տեղեկատվությունը կամփոփվի աշխատանքների համադրումից հետո։ Համապատասխանաբար աշխատանքների ավելացման արդյունքում անհրաժեշտություն է առաջանալու նախագծանախահաշվային փաստաթղթերում լրացումներ կատարելու։ 
           Ավելացումները կազմում է 112,900.0 հազ. դրամ, որից 38,1 մլն դրամը իրականացվելու է 2026 թվականի հատկացված բյուջեի շրջանակներում: Նախատեսվում է նաև կատարել հավելյալ 74,500.0 հազար դրամի հատկացում, որը նախատեսված է նոր ենթակայանի կառուցման և գործարկման, ինչպես նաև որոշակի ծավալային աշխատանքների իրականացման համար: 
Շինարարական աշխատանքների ամբողջական ավարտը նախատեսվում է 2026 թվականի նոյեմբեր ամսին, զուգահեռ իրականացվում է նաև բժշկական գույքով և սարքավորումներով հագեցման աշխատանքներ:
3) Նախագծով նախատեսվում է թույլատրել Հայաստանի Հանրապետության քաղաքաշինության կոմիտեին՝ չկիրառելով ՀՀ կառավարության 2017 թվականի մայիսի 4-ի N526-Ն որոշմամբ հաստատված «Գնումների գործընթացի կազմակերպման» կարգի 56-րդ կետի 2-րդ ենթակետի պահանջը ՀՀ Արարատի մարզի «Մասիսի բժշկական կենտրոնի»  փակ բաժնետիրական ընկերության կառուցման աշխատանքների կատարման 
- 2021 թվականի ապրիլի 23-ին «Արարատշին» սահմանափակ պատասխանատվությամբ ընկերության հետ կնքված պետական գնման N ՀՀՔԿ-ԲՄԱՇՁԲ-20/15 պայմանագրով նախատեսված աշխատանքների ծավալն ավելացնել պայմանագրի գնի մինչև 24,2 տոկոսի չափով, 
- 2021 թվականի նոյեմբերի 15-ին «Շինսերտիֆիկատ» սահմանափակ պատասխանատվությամբ ընկերության հետ կնքված որակի տեխնիկական հսկողության ծառայությունների մատուցման պետական գնման N ՀՀՔԿ-ԳՀԽԾՁԲ-21/16 պայմանագրի գումարն ավելացնել պայմանագրի գնի մինչև 22,13 տոկոսի չափով, որին զուգահեռ նախատեսվում է հատկացնել ֆինանսական միջոցներ «Մասիսի բժշկական կենտրոն» փակ բաժնետիրական ընկերության կառուցման աշխատանքների իրականացման համար՝ 311,787․0 հազ. դրամ (համաձայն Քաղաքաշինության կոմիտեի կողմից ներկայացված գրության)։  
4) Նախագծով նախատեսվում է թույլատրել Հայաստանի Հանրապետության քաղաքաշինության կոմիտեին՝ չկիրառելով ՀՀ կառավարության 2017 թվականի մայիսի 4-ի N526-Ն որոշմամբ հաստատված «Գնումների գործընթացի կազմակերպման» կարգի 56-րդ կետի 2-րդ ենթակետի պահանջը ՀՀ Արարատի մարզի «Արտաշատի բժշկական կենտրոն» փակ բաժնետիրական ընկերության պոլիկլինիկայի մասնաշենքի վերակառուցման աշխատանքների իրականացման 2023 թվականի հունիսի  30-ին «Բիլդր Քնսթաքշն» սահմանափակ պատասխանատվությամբ ընկերության հետ կնքված պետական գնման N ՀՀՔԿ-ԲՄԱՇՁԲ-23/6 պայմանագրով նախատեսված աշխատանքների ծավալն ավելացնել պայմանագրի գնի մինչև 35,11 տոկոսի չափով, որին զուգահեռ նախատեսվում է հատկացնել ֆինանսական միջոցներ «Արտաշատի բժշկական կենտրոն» փակ բաժնետիրական ընկերության պոլիկլինիկայի մասնաշենքի վերակառուցման աշխատանքների իրականացման համար՝ 15,500․0 հազ. դրամ (համաձայն Քաղաքաշինության կոմիտեի կողմից ներկայացված գրության)։  
5) Նախագծով նախատեսվում է թույլատրել Հայաստանի Հանրապետության քաղաքաշինության կոմիտեին՝ չկիրառելով ՀՀ կառավարության 2017 թվականի մայիսի 4-ի N526-Ն որոշմամբ հաստատված «Գնումների գործընթացի կազմակերպման» կարգի 56-րդ կետի 2-րդ ենթակետի պահանջը ՀՀ Արարատի մարզի «Ծաղկահովիտի առողջության կենտրոն»  փակ բաժնետիրական ընկերության կառուցման մնացորդային աշխատանքների իրականացման 2026 թվականի մարտի 18-ին «ԴԷԿՍ» սահմանափակ պատասխանատվությամբ ընկերության հետ կնքված պետական գնման N ՀՀ ՔԿ ՀԲՄԱՇՁԲ-26/2 պայմանագրով նախատեսված աշխատանքների ծավալն ավելացնել պայմանագրի գնի մինչև 21,0 տոկոսի չափով», որին զուգահեռ նախատեսվում է հատկացնել ֆինանսական միջոցներ «Ծաղկահովիտի առողջության կենտրոն» փակ բաժնետիրական ընկերության կառուցման մնացորդային աշխատանքների իրականացման համար` 80,000.0 հազ. դրամ (համաձայն Քաղաքաշինության կոմիտեի կողմից ներկայացված գրության)։  
6) ՀՀ առողջապահության նախարարության 2026 թվականի բյուջեով հաստատված միջոցները չեն բավարարում ամբուլատորիաների պայմանագրային պարտավորությունների ամբողջական կատարման համար: «1126- Առողջապահության ոլորտում պետական քաղաքականության մշակում, ծրագրերի համակարգում և մոնիտորինգ» ծրագրի 31003 «Առողջապահական կազմակերպությունների կառուցում, վերակառուցում» միջոցառման շրջանակներում ամբուլատորիաների կառուցման նպատակով Հայաստանի տարածքային զարգացման հիմնադրամի կողմից կնքվել են թվով 29 շինարարություն իրականացնելու պայմանագրեր։ ՀՀ կառավարության 26.10.2023թ. թիվ 1869-Ն որոշման համաձայն` տեղակապված նախագծանախահաշվային փաստաթղթերի առկայության դեպքում, պայմանագրային արժեքները ենթակա են փոփոխման։ Կապալային աշխատանքների կատարման պայմանագրերի մասով կնքվել են տեղակապման համաձայնագրեր, որոնց արդյունքում բուժամբուլատորիաների պայմանագրային ընդհանուր արժեքները ավելացել են: Որոշ պայմանագրերի արժեքների աճը գերազանցել է 50.0 միլիոնը, քանի որ ինժեներա-երկրաբանական ուսումնասիրության արդյունքում ի հայտ են եկել մի շարք խնդիրներ, որոնց լուծումները պահանջել են լրացուցիչ միջամտություններ։ Ընդհանուր 29 մարզային ամբուլատորիաների պայմանագրային արժեքը կազմում է 5,5 մլրդ դրամ: 2025 թվականի հատկացվել է 2,7 մլրդ դրամ, որից կատարվել է 673,8 մլն դրամը, 2026 թվականի հաստատված բյուջեն կազմում է 1,8 մլրդ դրամ, 31.03.2026թ. դրությամբ ճշտված բյուջեն կազմում է 2,8 մլրդ դրամ (ավելացումը կատարվել է 26.03.2026թ. թիվ 392-Ն որոշմամբ): 2026 թվականի պայմանագրային պարտավորությունների կատարման համար անհրաժեշտ է 2,0 մլրդ դրամ (5,5 մլրդ – 0,7 մլրդ – 2,8 մլրդ դրամ): Հաշվի առնելով ՀՀ առողջապահության նախարարության պետական բյուջեում ազատ միջոցների սղությունը, ինչպես նաև ՀՀ կառավարության պահուստային ֆոնդում առկա միջոցների սահմանափակ լինելը սույն նախագծով նախատեսվում է նշված ուղղությանը հատկացնել 967,130.0 հազար դրամ ըստ առաջնահերթությունների, իսկ մնացած չբավարարող մասը կհատկացվի հետագա ամիսների ընթացքում: 
7) ՀՀ կառավարության 17.07.2025թ. թիվ 970-Ա որոշմամբ` Կոտայքի մարզի, համայնք Աբովյան գյուղ Առինջ, Վ. Տերյան թաղամաս, 1-ին փողոց, N 13 հասցեում գտնվող պետական սեփականություն հանդիսացող անշարժ գույքն անհատույց օգտագործման իրավունքով հատկացվել է ՀՀ ԱՆ «Հանրապետական շտապ օգնության ծառայություն» ՓԲԸ-ին: Շենքային պայմանների բարելավման, ընթացիկ վերանորոգման համար ՀՀ առողջապահության նախարարության կողմից իրականացվել է շինարարական աշխատանքների գնման գործընթաց, որի արժեքը կազմում է 228,800.0 հազար դրամ` ներառյալ տեխնիկական հսկողության և հեղինակային հսկողության համար անհրաժեշտ գումարները: Նախատեսվում է շինարարական աշխատանքների իրականացման համար հատկացնել 160,160.0 հազար դրամ (նախկինում արդեն իսկ հատկացվել է 68.6 մլն դրամ):
8) Նախատեսվում է հատկացնել 149,100.0 հազար դրամ ֆինանսական միջոցներ ք. Երևան, Գ. Հովսեփյան 10 հասցեում գտնվող շենքի ընթացիկ վերանորոգման համար (նախկինում արդեն իսկ հատկացվել է 63.9 մլն դրամ), որտեղ տվյալ պահին տեղակայված է պետական առողջապահական գործակալությունը, որի լուծարումից հետո այնտեղ տեղակայվելու է Առողջության համընդհանուր ապահովագրության Հիմնադրամը: ՀՀ առողջապահության նախարարության կողմից իրականացվել է շինարարական աշխատանքների գնման գործընթաց, որի արժեքը կազմում է 213,000.0 հազար դրամ` ներառյալ տեխնիկական հսկողության և հեղինակային հսկողության համար անհրաժեշտ գումարները:
9) Նախագծով նախատեսվում է հատկացնել 216,033.9 հազար դրամի դրամաշնորհ ըստ հետևյալ ուղղությունների.
· «Սիսիանի բժշկական կենտրոն» փակ բաժնետիրական ընկերության կառուցման աշխատանքների իրականացման ընթացքում ենթակայանի գործարկման համար պետական տուրքի գումարը` 9,000.0 հազ. դրամ:
· Կառավարության 2021 թվականի նոյեմբերի 18-ի N 1902-Լ որոշմամբ հաստատված՝ «Հայաստանի Հանրապետության կառավարության 2021-2026թթ գործունեության միջոցառումների ծրագրով նախատեսված է շուրջ 50 բժշկական կազմակերպությունների վերակառուցում և կառուցում։ Դրանց թվում է նաև «Ինֆեկցիոն հիվանդությունների ազգային կենտրոն փակ բաժնետիրական ընկերությունը այսուհետ՝ Ինֆեկցիոն կլինիկա։ Վերակառուցման աշխատանքները սկսվել է 2022 թվականի 3-րդ եռամյակում, որի նախատեսված է ավարտել 2026 թվականի 4-րդ եռամսյակում։ Մինչ Ինֆեկցիոն կլինիկայի ամբողջական վերակառուցումը՝ մասնագիտացված ծառայությունները մատուցվում են մեկ այլ վայրում, որը վարձակալական հիմունքներով տրամադրվել է «Սուրբ Աստվածամայր բժշկական կենտրոն փակ բաժնետիրական ընկերության կողմից։ Ինֆեկցիոն կլինիկայի կողմից իրականացվում են շրջապատի համար վտանգ ներկայացնող հիվանդությունների հայտնաբերում և բուժում, իսկ «Բնակչության բժշկական օգնության և սպասարկման մասին Օրենքի 19-րդ հոդվածի համաձայն այդ հիվանդություններով տառապող անձանց բուժօգնությունն կազմակերպվում է անվճար հիմունքներով, ուստի կլինիկան աշխատում է ցածր եկամտաբերությամբ, ինչի պատճառով ի վիճակի չէ սեփական եկամուտների հաշվին վճարել վարձակալված տարածքի գումարը, այդ իսկ պատճառով նախատեսվում է Ինֆեկցիոն կլինիկային տրամադրել դրամաշնորհ՝ վարձակալված տարածքի գումարը վճարելու համար։  2025թ. վարձակալության համար անհրաժեշտ վեց ամսվա գումարը կազմում է  40,800.0 հազ. դրամ (մեկ ամսվա վարձավճարը` 6,864,408.0 ՀՀ դրամ), սույն նախագծով նախատեսվում է հատկացնել վարձակալության գումար 2026 թվականի հունվար դեկտեմբեր ամիսների համար: Ընդամենն անհրաժեշտ է 12 ամսվա գումար, որը կազմում է 82,373.0 հազար դրամ: 
· «Աշտարակի բժշկական կենտրոն» ՓԲԸ-ն շինարարական աշխատանքների ընթացքում վարձակալական հիմունքներով տեղակայված է այլ հասցեում: Որպես աջակցություն նախատեսվում է հատկացնել 34,200.0 հազ. դրամ վարձակալության համար, որը հատկացվելու է 2026 թվականի սեպտեմբերից մինչև 2027 թվականի օգոստոս ամիսը ներառյալ ժամանակահատվածի համար` մեկ ամսվա վարձակալության արժեքը 2,850.0 հազ. դրամ, վարձակալության գումարը նախատեսվում է հատկացնել 12 ամսվա համար` մինչև շինարարական աշխատանքների ավարտը: 2023 թվականի օգոստոսից մինչև 2026 թվականի օգոստոս ամիսը ներառյալ հատկացվել են միջոցներ վարձակալության գումարների փոխհատուցման համար: «Աշտարակի բժշկական կենտրոն» ՓԲԸ-ի համար ամսական 2,850.0 հազ. դրամ վարձավճարն էական ֆինանսական ազդեցություն է ունենալու կազմակերպության ընթացիկ գործունեության և պարտավորությունների վրա: Դրանով էլ պայմանավորված նախատեսվում է տրամադրել ֆինանսական աջակցություն կազմակերպությանը մինչև նոր կառուցվող բժշկական կազմակերպության կառուցման ավարտը: Հաշվի առնելով, որ վարձավճարի մասով պարտավորությունը առաջացել է նոր մասնաշենքի կառուցմամբ պայմանավորված և Կազմակերպության համար հանդիսանում է  չնախատեսված ծախս, ինչպես նաև պետություն 2023թ. փոխհատուցում է այս մասով առաջացած ծախսը, հետևաբար սույն Նախագծով նախատեսվում է հատկացնել համապատասխան ֆինանսական աջակցություն: Միաժամանակ Կազմակերպության 2024 թվականի տարեկան գործունեության արդյունքում զուտ շահույթը կազմել է ընդամենը 978,9 հազ. դրամ:
· Նախագծով նախատեսվում է հատկացնել 90,460.9 հազար դրամ ՀՀ ԱՆ «Սևանի հոգեկան առողջության կենտրոն» ՓԲԸ-ի վերանորոգման և վերազինման աշխատանքների իրականացման համար, որից 55,460.85 հազ. դրամ մասնաշենքի վերանորոգման համար, ընդամենը պայմանագրային արժեքը կազմում է` 98,260.85 հազար դրամ, գումարի մի մասը` 42,8 մլն դրամը արդեն իսկ հատկացվել է 2026 թվականի մարտ ամսին` աշխատանքների մեկնարկման նպատակով, ևս 35,0 մլն դրամ անհրաժեշտ է հատկացնել բժշկական գույքով և սարքավորումներով հագեցման համար: 
2. Ակնկալվող արդյունքը․
ՀՀ Կառավարության 2021 թվականի նոյեմբերի 18-ի «Հայաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին» թիվ 1902-Լ որոշման «Առողջապահության նախարարություն» բաժնի միջոցառումների ժամանակին և պատշաճ կատարում: 
3. Իրավական ակտի նախագիծը մշակող պատասխանատու մարմինը.
Նախագիծը մշակվել է Հայաստանի Հանրապետության առողջապահության նախարարության ֆինանսատնտեսագիտական վարչության աշխատակիցների կողմից։
4. Պետական բյուջեի եկամուտներում և ծախսերում սպասվելիք փոփոխությունների մասին. 
Նվազեցումները  2,460,025.1 հազ. դրամի չափով նախատեսվում է կատարել ՀՀ Ֆինանսների նախարարության 1006․«Պետական պարտքի կառավարում» ծրագրի 13001. «Կառավարության պարտքի սպասարկում» միջոցառումից: 
5. ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու վերաբերյալ.
[bookmark: _Hlk192689337] «Հայաստանի Հանրապետության 2026 թվականի պետական բյուջեի մասին» օրենքում վերաբաշխում, փոփոխություններ և լրացումներ և Հայաստանի Հանրապետության կառավարության 2025 թվականի դեկտեմբերի 25-ի «Հայաստանի Հանրապետության 2026 թվականի պետական բյուջեի կատարումն ապահովող միջոցառումների մասին» N 1910-Ն որոշման մեջ փոփոխություններ և լրացումներ:
6.  Կապը  ռազմավարական փաստաթղթերի հետ. Հայաստանի վերափոխման ռազմավարություն 2050, կառավարության 2021-2026թթ, ծրագիր, ոլորտային և /կամ այլ ռազմավարություններ.
Ներկայացված նախագիծը բխում է ՀՀ կառավարության  2021 թվականի օգոստոսի 18-ի N 1363-Ա որոշմամբ հաստատված ՀՀ կառավարության 2021-2026թթ ծրագրի, «4.5 Առողջապահություն» մասի դրույթներից, մասնավորապես առողջապահական կազմակերպությունների շենքային պայմանների բարելավում:  
